《夜坐偶成》
宋代·叶茵

莼鲈江上乡，稳处著虚堂，
却扫百念息，贪吟万景忙。
萤流风户牖，蛙闹雨池塘。
梦熟田家事，牛衣趁莳秧。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。